**PRILOGA D/5**

**OSNUTEK POGODBE**

**Naročnik:**

**ELEKTRO GORENJSKA, podjetje za distribucijo električne energije, d.d., Ulica Mirka Vadnova 3a, 4000 Kranj, ki ga zastopa predsednik uprave dr. Ivan Šmon, MBA**

**identifikacijska št.: SI 20389264**

**matična številka: 5175348**

**in**

**Izvajalec:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_**

**identifikacijska št.: SI \_\_\_\_\_\_\_\_\_\_\_\_\_\_**

**matična številka: \_\_\_\_\_\_\_\_\_\_\_\_\_\_\_\_**

**sklepata**

**POGODBO št. NMV20-005**

**IZVEDBA PLESKARSKIH IN FASADERSKIH DEL**

**UVODNA DOLOČBA**

1. **člen**

 Naročnik je za izvedbo pleskarskih in fasaderskih del na energetskih in drugih objektih, izvedel javno naročilo, ki ga je dne \_\_\_\_\_\_\_ objavil na slovenskem portalu za javna naročila pod št. \_\_\_\_\_\_. Izvajalec je bil kot najugodnejši ponudnik izbran na podlagi Odločitve o oddaji naročila, št. NMV20-005 z dne \_\_\_\_.

**PREDMET POGODBE**

1. **člen**

Predmet te pogodbe je izvedba pleskarskih in fasaderskih del na energetskih in drugih objektih naročnika(v nadaljevanje: dela) v skladu s ponudbo izvajalca št. \_\_\_\_\_\_ z dne \_\_\_\_\_ s ponudbenim predračunom. Ponudba izvajalca s ponudbenim predračunom je priloga te pogodbe.

Dela po tej pogodbi se bodo opravljala postopno, na različnih lokacijah na območju naročnika in v skladu z njegovimi potrebami. To pomeni, da so dela zelo različna po količini oziroma obsegu ter vrednosti in da se izvajajo kot dela »na vpoklic«. Ker so količine objektivno neugotovljive, so navedene količine v specifikaciji predvidene (okvirne), kar pomeni, da lahko odstopajo, in sicer navzdol ali navzgor, odvisno od potreb naročnika in zagotovljenih finančnih sredstev. Naročnik ne prevzema nobene odgovornosti, če bodo realizirane količine manjše od navedenih količin v specifikaciji.

 Izvajalec je dolžan znotraj pogodbenih del, zagotoviti tudi tista dodatna dela, ki niso izrecno navedena v popisu del, so pa potrebna za izvedbo vseh del.

 Izvajalec s podpisom pogodbe potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na izvedbo predmeta naročila, na njegove pravice in obveznosti po tej pogodbi ali pogodbeno ceno. Izvajalec se izrecno odpoveduje vsem zahtevkom do naročnika, ki bi izvirale iz njegove morebitne ne-seznanjenosti s pogoji po tej pogodbi.

 Naročnik ima pravico, da pogodbena dela naroči pri drugem izvajalcu v primeru, da mu izvajalec po tej pogodbi v zahtevanem roku ne more zagotoviti dobave vnaprej naročene količine in kvalitete zahtevanih del, naročnik pa izvedbo del nujno potrebuje. V tem primeru je izvajalec naročniku dolžan povrniti vse morebitne stroške in škodo, ki jo ima naročnik zaradi naročila del pri drugem izvajalcu.

**POGODBENA VREDNOST**

1. **člen**

Naročnik in izvajalec sta sporazumna, da znaša skupna okvirna pogodbena vrednost (brez DDV) \_\_\_\_\_\_\_\_\_\_\_\_ EUR. DDV se obračuna po veljavni zakonodaji.

Vrednosti na enoto iz ponudbenega predračuna so fiksne do izteka pogodbe ne glede na realizirane količine (večje ali manjše od navedenih v ponudbenem predračunu). Pogodbena vrednost vključuje vse stroške izvajalca s predmetnim naročilom, tako da naročnika ne bremenijo nikakršni drugi stroški, povezani s predmetom naročila.

Izvajalec s podpisom pogodbe potrjuje in jamči, da je pridobil vse podatke, ki se nanašajo na predmet pogodbe, ki bi lahko vplivali na izvedbo predmeta naročila, na njegove pravice in obveznosti po tej pogodbi ali pogodbeno ceno. Izvajalec se izrecno odpoveduje vsem zahtevkom do naročnika, ki bi izvirali iz njegove morebitne ne-seznanjenosti s pogoji po tej pogodbi.

Izvajalec ne more uveljaviti naknadnih stroškov ali podražitev iz naslova nepopolne ali neustrezne dokumentacije naročila za tiste dele predmeta pogodbe, ki v dokumentaciji morebiti niso bili ustrezno opredeljeni, pa bi jih, glede na predmet javnega naročila in na celotno dokumentacijo, izvajalec kot strokovnjak na svojem področju, lahko predvidel.

**NAROČANJE DEL IN ROK IZVEDBE**

1. **člen**

Izvajalec je dolžan pred posameznim naročilom izdelati ponudbeni predračun, ki ga pripravi po predhodnem ogledu lokacije predvidenih del (ogled se opravi skupaj s predstavnikom naročnika), in ga predložiti naročniku v roku treh (3) delovnih dni po opravljenem ogledu. Na podlagi predloženega predračuna naročnik izvajalcu izstavi pisno naročilo (naročilnico), v katerem določi tudi rok izvedbe del posameznega naročila. Začetek del posameznega naročila ne sme biti daljši od 14. dni od dneva pisnega prejema zahteve naročnika (prejema pisnega naročila). Izvajalec ne sme pričeti z deli, dokler s strani naročnika ne prejme pisnega naročila.

V primeru, da se pri naročniku pojavijo neodložljiva ali nujna dela, se je izvajalec dolžan odzvati s potrebno ekipo in opremo na dogovorjeno lokacijo v roku enega (1) delovnega dne po pisni ali ustni zahtevi naročnika.

Izvajalec je v zamudi, če po lastni krivdi prekorači časovni okvir za izvedbo del, določenih s pogodbo oziroma posebej dogovorjenih z vsakokratnim naročilom, ali se ne odzove pravočasno v primeru neodložljivih ali nujnih del. Če izvajalec ne opravi del v skladu z dogovorom z naročnikom oz. zamudi z izpolnitvijo obveznosti ali se v primeru nepredvidenih ali nujnih del ne odzove v navedenem času, je naročniku dolžan povrniti vso škodo, ki bi mu s tem nastala.

Naročnik ima pravico pogodbo razdreti, če se izvajalec v primeru nepredvidenih in neodložljivih del dvakrat ali večkrat ne odzove pravočasno (II. odstavek tega člena) ali če trikrat ali večkrat zamudi z izvedbo redno naročenega dela (I. odstavek tega člena), v tem primeru pa naročniku pri drugi oziroma tretji ali naslednji zamudi izvajalcu ni potrebno več dajati dodatnega izpolnitvenega roka. Prav tako ima naročnik pravico unovčiti garancijo za dobro izvedbo pogodbenih obveznosti, če mu je z zamudo nastala škoda.

**PLAČILNI POGOJI**

1. **člen**

Izvedena dela, ki so premet te pogodbe, se bodo obračunala po sistemu fiksnih cen po enoti (naročnik ne bo priznaval nikakršnih povišanj cene na enoto, ne glede na večje ali manjše količine del), navedenih v ponudbenem predračunu, ter po dejansko vgrajenih količinah materiala in izvedenih delih, na podlagi vsakokratnega posameznega naročila. Izvajalec bo izvedena dela obračunal na podlagi enotnih pogodbenih cen in dejanskih količin, potrjenih v knjigi obračunskih izmer. Pogoj za obračun je vpis naročnika v gradbeni knjigi, da so dela zaključena (6. člen te pogodbe). Opravljena in s strani naročnika potrjena dela bo izvajalec zaračunaval sproti oziroma najkasneje do 5. dne v tekočem koledarskem mesecu za pretekli koledarski mesec.

Izvajalec bo račun izstavil najkasneje v petih (5) dneh po izvedbi del posameznega naročila, to je po obojestranskem podpisu zapisnika o opravljenih delih. Če je izstavljeni račun nepravilen ali sporen, ga ima naročnik v roku osem (8) dni od prejema pravico delno ali v celoti zavrniti.

Naročnik bo izvedena dela plačal na podlagi prejetega in pravilno izstavljenega računa izvajalca, v roku 30 dni od datuma izstavitve računa na TRR izvajalca. Račun se mora obvezno sklicevati na številko naročilnice.

V primeru zamude pri plačilu ima izvajalec pravico obračunati zakonite zamudne obresti.

**PREVZEM DEL**

1. **člen**

 Prevzem del se bo vršil po končanih delih na posameznem objektu (posameznem naročilu). Dela posameznega naročila bodo zaključena in prevzeta, ko bosta naročnik in izvajalec ugotovila, da so vsa dela izvedena po zahtevah naročnika in ko bo nadzorni organ naročnika v gradbeno knjigo vnesel zapis, da so dela končana.

Vpis zaključka del posameznega naročila v gradbeno knjigo predstavlja osnovo za izstavitev računa. Z dokončnim prevzemom del posameznega naročila preide riziko poškodb in naključnega uničenja z izvajalca na naročnika. Če do datuma dokončnega prevzema posameznega naročila pride do izgube ali škode na objektu, materialu idr., ki predstavlja predmet pogodbe, mora izvajalec popraviti tako izgubo ali škodo tako, da bo izvedba del, dogovorjena s to pogodbo, ustrezala pogodbenim določilom, razen v primeru, če do izgube ali škode pride po krivdi naročnika.

**DOLŽNOST IZVAJALCA**

1. **člen**

Izvajalec se obvezuje, da bo obveznosti po tej pogodbi opravil strokovno, kakovostno in v skladu z obstoječimi predpisi in standardi, ki urejajo predmet naročila. Upoštevati mora tudi ustrezne okoljevarstvene predpise (če je to potrebno).

Morebitne ugotovljene napake opravljenih del, ugotovljene pri pregledu, mora izvajalec odpraviti v roku treh delovnih dni oziroma v posebej dogovorjenem roku z naročnikom.

Izvajalec odgovarja za vso eventualno nastalo škodo, ki bi jo naročniku povzročili izvajalčevi delavci pri opravljanju svojega dela. O nastanku škode je izvajalec dolžan naročnika nemudoma obvestiti. Povzročena škoda se ugotovi ob skupnem ogledu predstavnikov obeh pogodbenih strank.

Izvajalec mora pri izvajanju pogodbe upoštevati zlasti določila Obligacijskega zakonika in Zakona o varnosti in zdravju pri delu z vsemi spremembami in podzakonskimi akti, ter ostale predpise, ki veljajo za predmet naročila.

1. **člen**

Ker se bo delo lahko izvajalo tudi v bližini elektroenergetskih naprav pod napetostjo, je, zaradi zagotovitve varnosti izvajalca oziroma njegovih delavcev in varnosti obratovanja energetskih objektov, izvajalec ves čas trajanja pogodbe dolžan zagotoviti stalnost delavcev, ki bodo pri naročniku izvajali dela, ki so predmet te pogodbe. V ta namen mora zagotoviti najmanj dva delavca, ki morata biti ustrezno usposobljena, in sicer morata imeti opravljen zdravniški pregled za delo v bližini elektroenergetskih naprav pod napetostjo in preizkus iz varnosti in zdravja pri delu za delo v bližini elektroenergetskih naprav pod napetostjo.

Naročnik si pridržuje pravico, da občasno preverja, ali izvajalec izpolnjuje pogoja iz prejšnjega stavka tega odstavka. V primeru, da naročnik ugotovi, da izvajalec delo opravlja z neusposobljenimi delavci, ima pravico, da dela takoj ustavi, prav tako pa ima pravico, da takoj odpove pogodbo, brez dodatnega izpolnitvenega roka.

1. **člen**

Izvajalcu oziroma njegovim zaposlenim je vstop v objekte dovoljen le v prisotnosti predstavnika naročnika (krajevnega nadzornika oziroma drugega naročnikovega zaposlenega) oziroma ob izpolnjevanju pogojev, določenih v pisnem dovoljenju za delo. Predstavnik naročnika ima pravico, da pred vstopom v objekt preveri istovetnost izvajalca oziroma njegovega delavca.

Predstavnik naročnika je dolžan v objektih označiti območja, ki so za vstop prepovedana, oziroma na morebitna nevarna območja opozoriti izvajalca. Izvajalec je dolžan ta območja spoštovati, ker je to pomembno tako za njegovo varnost (oziroma varnost njegovih delavcev) kot tudi za varnost obratovanja objekta.

Izvajalec je dolžan pred pričetkom del podpisati tudi pisni sporazum o skupnih ukrepih za zagotavljanje varnosti in zdravja pri delu na delovišču Elektro Gorenjska, d. d. s prilogama (Varnostni načrti za vzdrževalna in rekonstrukcijska dela Elektro Gorenjska, d. d. (junij 2013) in Navodila za varno delo za zunanje izvajalce del (februar 2015)), ki je sestavni del pogodbe in enako zavezujoč kot pogodba.

**V primeru, da bo za izvajanje del potreben odklop električne napetosti ali izvedba del zaščite s strani naročnika, bo naročnik izvajalcu vsakokrat izdal pisno dovoljenje za delo. Brez takega dovoljenja izvajalcu ni dovoljeno pričeti z deli. V primeru, da izvajalec kljub temu izvaja dela, naročnik nima nobene odgovornosti v primeru kakršne koli nezgode ali škode.**

**DOLŽNOST NAROČNIKA**

1. **člen**

Naročnik je dolžan

- nuditi izvajalcu vse potrebne informacije za izvedbo del po tej pogodbi,

- nadzorovati izvajanje pogodbenih del,

- dajati izvajalcu pojasnila in navodila za eventualne nejasnosti, ki jih izvajalec zahteva,

- ustaviti dela, ki se izvajajo v nasprotju s to pogodbo, tehničnimi predpisi, standardi in normativi in ukrepi za varno delo,

- tekoče obveščati izvajalca o vseh spremembah in novo nastalih situacijah, ki bi lahko vplivale na potek in obseg predmeta pogodbe,

- redno izvajati plačila v skladu s to pogodbo.

**VARNOST PRI DELU**

1. **člen**

Izvajalec je dolžan sam poskrbeti za varnost in zdravje pri delu ter požarno varstvo na delovišču.

Izvajalec je dolžan tudi upoštevati morebitna interna navodila naročnika s citiranega področja (s katerimi se seznani), predpisane varstvene ukrepe in veljavno zakonodajo v RS s področja varnosti in zdravja pri delu ter požarnega varstva. Prav tako je dolžan sam urediti delovišče v skladu z veljavnimi predpisi.

Izvajalec materialno in kazensko sam odgovarja za škodo, ki jo na delovišču utrpijo izvajalčevi delavci, naročnik ali tretje osebe.

Če bo na delovišču delo izvajalo dva ali več izvajalcev mora izvajalec o tem obvestiti naročnika, da zagotovi koordinatorja za varnost in zdravje pri delu, ki določi ukrepe za zagotavljanje varnosti in zdravja pri delu v skladu z veljavnimi predpisi s področja varstva pri delu.

Na podlagi veljavnih predpisov s področja varnosti in zdravja pri delu je treba upoštevati tudi vsebino Pisnega sporazuma s prilogami.

**ODPADKI**

1. **člen**

Izvajalec se s podpisom pogodbe zaveže, da bo odpadke, ki nastajajo pri njegovem delu in so za naročnika nekoristni, neposredno prepuščal zbiralcu odpadkov, pri tem pa bo moral pridobiti evidenčni list, ki ga mora dostaviti naročniku, kot prilogo računu.

Koristne odpadke, ki vsebujejo baker, bron, medenino, aluminij, železo, jeklo, mešanico kovin idr. in kable, mora izvajalec dostaviti v glavno skladišče v Kranju ali Žirovnici oziroma na drugo za to določeno lokacijo, pri čemer mora izpolniti evidenčni list in ga dostaviti naročniku.

**GARANCIJSKI ROK**

1. **člen**

Garancijski rok za dobro izvedbo del po tej pogodbi znaša 36 mesecev in začne teči od dneva podpisa zapisnika o opravljenih delih.

Izvajalec se obvezuje, da bo v garancijskem roku na svoje stroške takoj oz. v roku 24 ur začel odpravljati pomanjkljivosti in nepravilnosti, ki bi se izkazale po izvedbi del ter jih odpraviti najkasneje v roku treh dni od pisno podane reklamacije naročnika, ter soglaša, da, če ne bo pričel z delom v 14 dneh oziroma v sporazumno določenem roku od obvestila o nepravilnosti, ima naročnik pravico nepravilnosti odstraniti sam oziroma po tretjem usposobljenem izvajalcu, na račun pogodbenega izvajalca.

V primeru neodprave napak ali nedokončanja preostalega dela v primernem časovnem obdobju, ima naročnik pravico unovčiti garancijo za odpravo napak v garancijskem roku.

Izvajalec se obvezuje, da bo tudi po poteku garancijske dobe brezplačno odpravil skrite napake na izvedenih delih.

**PODIZVAJALCI**

1. **člen**

Izvajalec pri izvedbi del, ki so predmet te pogodbe, lahko vključuje podizvajalce (kot so navedeni v »Prilogi – podizvajalec« te pogodbe).

Izvajalec vedno in v vsakem primeru nosi polno odgovornost za celotni ponujeni obseg del, ki ga prevzame po pogodbi. Izvajalec mora imeti poravnane vse zapadle obveznosti do svojih podizvajalcev.

Izvajalec mora obveščati naročnika o vseh spremembah podatkov v zvezi s podizvajalci. Če po sklenitvi te pogodbe izvajalec želi zamenjati podizvajalca ali v delo naknadno vključiti podizvajalca, mora izvajalec naročniku v petih (5) dneh po spremembi predložiti:

* kontaktne podatke in zakonite zastopnike predlaganih podizvajalcev,
* izpolnjeno lastno izjavo teh podizvajalcev v skladu z 79. členom ZJN-3,
* zahtevo podizvajalca za neposredno plačilo, če podizvajalec to zahteva, in
* (če se podizvajalec zamenja in če je izvajalec izpolnjevanje kakšnega pogoja v javnem naročilu dokazoval s tem podizvajalcem) dokazila, da novi podizvajalec izpolnjuje konkretni pogoj. Naročnik bo izpolnjevanje teh pogojev ugotavljal na dan predlagane spremembe.

Izvajalec v zvezi s spremembo podizvajalca, navedeno v prejšnjem odstavku tega člena, naročniku predloži izpolnjeno »Prilogo – podizvajalec« z zahtevanimi dokumenti iz prejšnjega odstavka tega člena. S podpisom naročnika na tej prilogi se šteje, da naročnik soglaša z novim podizvajalcem. Podpisana »Priloga – podizvajalec« s strani obeh pogodbenih strank se šteje za aneks k tej pogodbi.

Naročnik ni dolžan preverjati, ali je izvajalec predložil potrjene situacije vseh podizvajalcev oziroma razreševati sporov med izvajalcem in podizvajalci v zvezi z upravičenostjo in zapadlostjo njihovih terjatev. Če se pojavi sum v izpolnjevanje obveznosti izvajalca, ki mu jih nalagata ta pogodba in 94. člen ZJN-3, naročnik ravna v skladu s VII. odstavkom 94. člena ZJN-3.

Če podizvajalec ne zahteva neposrednega plačila, je izvajalec dolžan najpozneje v 60 dneh od plačila končnega računa oziroma situacije, naročniku poslati svojo pisno izjavo in pisno izjavo vseh podizvajalcev, ki so sodelovali pri izvedbi te pogodbe, da so s strani glavnega izvajalca prejeli plačilo za izvedena dela, neposredno povezana s to pogodbo.

**FINANČNO ZAVAROVANJE**

1. **člen**

Izvajalec mora kot garancijo za dobro izvedbo pogodbenih del in garancijo za odpravo napak v garancijskem roku pred podpisom pogodbe priložiti podpisano bianco menico, skupaj s pooblastilom za izpolnitev, v višini 5 % pogodbene vrednosti z DDV. Zavarovanje je sestavni del pogodbe in se v originalu hrani pri naročniku.

 Naročnik ima pravico unovčiti finančno zavarovanje v višini njegove vrednosti, če izvajalec pogodbenih obveznosti ne bo izpolnjeval v skladu z določili te pogodbe. Naročnik lahko finančno zavarovanje uveljavi, ne da bi izvajalca na to predhodno opozoril, mora ga pa o tem pisno obvestiti najkasneje tri dni po dnevu, ko ga je predložil v izplačilo.

 Finančno zavarovanje velja do preteka garancijskega roka (13. člen te pogodbe).

1. **člen**

Izvajalec lahko, kot finančno zavarovanje, v enakem znesku in za enako obdobje, kot je navedeno v prejšnjem členu te pogodbe, na poslovni račun naročnika nakaže brezobrestni depozit, za kar kot dokazilo predloži potrdilo o vplačilu depozita.

V primeru, da se izvajalec odloči za to možnost zavarovanja, mora na plačilnem nalogu v rubriki "namen nakazila" oziroma na potrdilu o vplačilu depozita navesti naslednje podatke:

* vrsto zavarovanja (depozit za zavarovanje … *(dobre izvedbe del, odprave napak v garancijskem roku)*),
* številko pogodbe.

**VIŠJA SILA**

1. **člen**

 Pogodbeni stranki sta prosti odgovornosti za škodo, ki je nastala zaradi neizpolnitve ali zamude pri izpolnjevanju pogodbene obveznosti, če so po sklenitvi pogodbe nastopile okoliščine, ki jih pogodbeni stranki nista mogli preprečiti, niti jih odpraviti oz. se jim izogniti (višja sila).

 Stranka, na kateri strani je višja sila nastala, mora nasprotno stranko nemudoma obvestiti o nastanku le-te. Če tega ne stori, se na obstoj višje sile ne more sklicevati.

 Prizadeta pogodbena stranka je dolžna ugoditi nasprotni stranki ter ji na njeno zahtevo nuditi vse potrebne dokaze o obstoju višje sile, obsegu le-te in o njenih posledicah. Roki iz pogodbe se podaljšajo za čas trajanja višje sile.

**POGODBENA KAZEN**

1. **člen**

Če izvajalec po svoji krivdi zamudi z izvajanjem pogodbenih obveznosti, je dolžan za vsak zamujeni koledarski dan plačati naročniku kazen v višini 5 ‰ vrednosti naročene storitve (z DDV), do največ 10 % pogodbene vrednosti z DDV.

Če izvajalec naročenih storitev sploh ne opravi in naročnik odpove pogodbo, ima naročnik pravico obračunati pogodbeno kazen v višini 10 % pogodbene vrednosti (z DDV).

V primeru, da izvajalec zamenja delavca, ki je usposobljen za delo, ki je predmet te pogodbe, z delavcem, ki ni usposobljen za delo (8. člen te pogodbe), in tako delo izvaja z neusposobljenim delavcem, ima naročnik pravico, da izvajalcu obračuna pogodbeno kazen v višini 500 EUR.

Če je naročnik sprejel izpolnitev obveznosti, ki je bila izvedena z zamudo, se s tem izrecno ne odpoveduje uveljavljanju pogodben kazni, ampak je s tem hkrati sporočil izvajalcu, da si pridržuje pravico do pogodbene kazni. Pogodbeno kazen po tem členu naročnik lahko obračuna vse do plačila zadnjega računa za opravljena dela po tej pogodbi. Pogodbeno kazen ob odpovedi pogodbe naročnik lahko zaračuna v roku 60 dni od odpovedi.

**PREDSTAVNIKI POGODBENIH STRANK**

1. **člen**

Pooblaščena oseba s strani naročnika je \_\_\_\_\_\_\_\_\_\_(tel. \_\_\_\_\_\_, e-pošta: \_\_\_\_), ki zastopa naročnika v vseh vprašanjih, ki se nanašajo na obveznosti po tej pogodbi ter sodeluje z izvajalcem ves čas trajanja pogodbe in mu nudi vse potrebne podatke za uspešno izvedbo del po tej pogodbi.

 Pooblaščena oseba s strani izvajalca je \_\_\_\_\_\_\_\_\_\_\_\_\_ (tel. \_\_\_\_\_\_, e-pošta: \_\_\_\_), ki je pooblaščena, da zastopa izvajalca v vseh vprašanjih, ki se nanašajo na obveznosti po tej pogodbi in je ves čas trajanja pogodbe dolžna neposredno sodelovati z naročnikovimi predstavniki.

Vsako spremembo kontaktnih oseb obe pogodbeni stranki druga drugi sporočita najkasneje v roku treh (3) dni od nastanka spremembe. Do prejema obvestila iz prejšnjega stavka, se vsa sporočila, zahteve in reklamacije, posredovane s strani naročnika na zgornje kontaktne podatke izvajalca, štejejo za veljavno prejeta s strani izvajalca.

**POSLOVNA SKRIVNOST IN VAROVANJE OSEBNIH PODATKOV**

1. **člen**

 Pogodbeni stranki se zavezujeta, da bosta kot poslovno skrivnost varovali vse podatke druge stranke, s katerimi se bosta seznanili pri izvajanju te pogodbe. K varovanju poslovne skrivnosti so zavezani vsi zaposleni pri pogodbenih strankah, kot tudi tretje osebe, ki kakor koli sodelujejo pri realizaciji te pogodbe.

Skladno z zakonom, ki ureja področje varovanja osebnih podatkov, pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona.

Izvajalec in vsi njegovi morebitni podizvajalci so se dolžni seznaniti in se ravnati po internih predpisih naročnika glede varovanja in zaščite podatkov, če je to potrebno. Naročnik je dolžan izvajalca obvestiti o spremembi, dopolnitvi oziroma razveljavitvi svojih internih predpisov glede varovanja in zaščite podatkov, izvajalec pa svoje podizvajalce. Naročnik bo morebitne spremembe svojih internih aktov s tega področja sporočal z obvestilom preko svoje spletne strani.

 Za podizvajalca veljajo enake obveznosti glede varstva podatkov kot za izvajalca. V primeru, da podizvajalec ne izpolni obveznosti varovanja osebnih podatkov, je izvajalec odgovoren naročniku za škodo, ki mu zaradi tega nastane.

1. **člen**

Izvajalec mora poskrbeti za zavarovanje osebnih podatkov. Zavarovanje obsega organizacijske, tehnične in logično-tehnične postopke in ukrepe, s katerimi se varujejo osebni podatki, preprečuje slučajno ali namerno nepooblaščeno uničevanje podatkov, njihova sprememba ali izguba ter nepooblaščena obdelava teh podatkov.

 Na zahtevo naročnika mora izvajalec naročnikove dokumente in vsebine, ki jih je ta kakorkoli prejel, učinkovito izbrisati.

**PROTIKORUPCIJSKA KLAVZULA**

1. **člen**

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe, kdo v imenu ali na račun izvajalca predstavniku ali posredniku naročnika(ov), obljubil, ponudil ali dal kakšno nedovoljeno korist za pridobitev posla po tej pogodbi ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo naročniku(om) povzročena škoda ali pa je ali bo omogočena pridobitev nedovoljene koristi predstavniku ali posredniku naročnika(ov) in/ali izvajalcu ali njegovemu predstavniku, zastopniku ali posredniku.

**IZJAVA O LASTNIŠTVU**

1. **člen**

Izvajalec se obvezuje, da bo kadarkoli v času veljavnosti te pogodbe oziroma kadarkoli v času izvajanja te pogodbe, v roku osmih dni od prejema poziva naročniku posredoval podatke o:

* svojih ustanoviteljih, družbenikih, vključno s tihimi družbeniki, delničarjih, komanditistih ali drugih lastnikih in podatke o lastniških deležih navedenih oseb,
* gospodarskih subjektih, za katere se glede na določbe zakona, ki ureja gospodarske družbe, šteje da so z njim povezane družbe,

ki jih je naročnik, v skladu z določili VI. odstavka 14. člena Zakona o integriteti in preprečevanju korupcije (Ur. l. RS, št. 69/2011-UPB2 s spremembami), dolžan predložiti Komisiji za preprečevanje korupcije, če ta to zahteva.

Tako izjavo mora naročniku predložiti tudi morebitni podizvajalec, o čemer mora izvajalec seznaniti vsakega podizvajalca.

**REŠEVANJE SPOROV IN ODSTOP OD POGODBE**

1. **člen**

Vse morebitne spore, nastale na osnovi te pogodbe, rešujeta pogodbeni stranki sporazumno in v duhu dobrih poslovnih običajev. V primeru, da sporazum ni mogoč, spor rešuje pristojno sodišče po sedežu naročnika.

 Pri tolmačenju določil te pogodbe in reševanju morebitnih sporov se uporablja slovensko pravo, predvsem Obligacijski zakonik, poleg te pogodbe in zakonodaje pa se upošteva še:

* dokumentacijo št. NMV20-005 z dne \_\_\_\_\_\_\_\_,
* ustrezni del ponudbene dokumentacije št. \_\_\_\_\_\_\_\_\_ z dne \_\_\_\_\_\_\_\_\_\_\_\_,
* odločitev o oddaji javnega naročila z dne \_\_\_\_\_\_\_\_\_,
* drugo dokumentacijo v zvezi s to pogodbo.

 Naročnik ima pravico, da od pogodbe predčasno odstopi brez odpovednega roka:

* če izvajalec svojih obveznosti ne opravlja skladno s pogodbo, zaradi česar je prejel že najmanj dve opozorili,
* če se je proti izvajalcu začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe (razen prostovoljne likvidacije zaradi združevanja ali prestrukturiranja), če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami,
* če realizirana vrednost doseže pogodbeno vrednost oziroma jo preseže za največ 15 %,
* če nima več zagotovljenih sredstev za naročene pogodbene storitve.

V primeru predčasnega prenehanja pogodbe zaradi vzrokov iz prejšnjega odstavka, naročnik plača izvajalcu izvršena dela. Istočasno, če je od pogodbe odstopil zaradi razlogov na strani izvajalca, ima pravico obračunati izvajalcu plačilo pogodbene kazni in plačilo stroškov za storjeno škodo zaradi neizpolnjevanja pogodbenih obveznosti in unovčitev danega zavarovanja. V primeru, da škode ni možno ugotoviti, se ta obračuna v višini 10 % pogodbene vrednosti.

Pogodbeni stranki lahko kadarkoli odpovesta to pogodbo z 90 dnevnim odpovednim rokom, ki prične teči naslednji dan po prejemu pisnega obvestila o odpovedi, ki mora biti drugi stranki te pogodbe vročen s priporočeno poštno pošiljko. Pogodbeni stranki se lahko, s sklenitvijo aneksa k tej pogodbi, sporazumno dogovorita za daljši ali krajši odpovedni rok.

 Izvajalec v zgoraj navedenih primerih ni upravičen od naročnika zahtevati kakršne koli povrnitve škode ali vračila kakršnih koli drugih stroškov v zvezi s tem.

**RAZVEZNI POGOJ**

1. **člen**

 Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali njegovega podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
	+ plačilom za delo,
	+ delovnim časom,
	+ počitki,
	+ opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

 V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

 Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Izvajalec v primeru razveze pogodbe po tem členu ni upravičen od naročnika zahtevati kakršne koli povrnitve škode ali vračila kakršnih koli drugih stroškov v zvezi s tem.

**PRILOGE IN SESTAVNI DELI POGODBE**

1. **člen**

 Prilogi k tej pogodbi sta:

* ponudba s ponudbenim predračunom št. \_\_\_\_\_\_\_, z dne \_\_\_\_\_\_\_,
* »Prilogi – podizvajalec«.

 Sestavni deli te pogodbe so tudi:

* ponudbena dokumentacija ponudnika – izvajalca, št. \_\_\_\_\_\_\_\_\_\_\_, z dne \_\_\_\_\_\_\_\_\_,
* dokumentacijo št. NMV20-005 z dne \_\_\_\_\_\_\_\_,
* Pisni sporazum o skupnih ukrepih za zagotavljanje varnosti in zdravja pri delu na delovišču Elektro Gorenjska, d. d. s prilogama (Varnostni načrti za vzdrževalna in rekonstrukcijska dela Elektro Gorenjska, d. d. (junij 2013) in Navodila za varno delo za zunanje izvajalce del (februar 2015)).

Prilogi in sestavni deli pogodbe so enako zavezujoči kot pogodba.

**KONČNE DOLOČBE**

1. **člen**

 Pogodba postane veljavna z dnem obojestranskega podpisa obeh pogodbenih strank in podanega soglasja nadzornega sveta (če je potrebno) ter ko izvajalec predloži:

* finančno zavarovanje za dobro izvedbo pogodbenih obveznosti in odpravo napak v garancijskem roku,
* izjavo v skladu s VI. odstavkom 14. člena Zakona o integriteti in preprečevanju korupcije (ZIntPK) – tudi za vse skupne ponudnike in podizvajalce,

Pogodba se bo sklenila za čas od podpisa, za obdobje treh let.

 Pogodba je napisana v dveh (2) enakih izvodih, od katerih prejme vsaka stranka en (1) izvod.

\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_ Kranj, dne \_\_\_\_\_\_\_\_\_\_\_\_

*(kraj)*

Izvajalec: Naročnik:

\_\_\_\_\_\_\_\_\_\_\_\_\_\_\_\_ Elektro Gorenjska, d.d.

\_\_\_\_\_\_\_\_\_\_\_\_\_\_\_\_ Predsednik uprave:

\_\_\_\_\_\_\_\_\_\_\_\_\_\_\_\_ dr. Ivan Šmon, MBA

**Opomba: V primeru skupne ponudbe bo pogodba ustrezno prilagojena.**

**Priloga – podizvajalec**

**Javno naročilo:** Izvedba pleskarskih in fasaderskih del, št. NMV20-005[[1]](#footnote-1)

**PODIZVAJALEC: 1. podizvajalec ob oddaji ponudbe**

**2. zamenjava podizvajalca (v času izvajanja pogodbe)**

**3. nov podizvajalec (v času izvajanja pogodbe)**

*(ustrezno obkroži)*

|  |  |
| --- | --- |
| Naziv podizvajalca: |  |
| Naslov podizvajalca: |  |
| Zakoniti zastopnik podizvajalca: |  |
| Elektronski naslov in telefon: |  |
| ID in matična številka podizvajalca: |  |

Pri izvedbi predmeta javnega naročila bomo izvajali naslednja dela:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(navesti dela, ki jih bo izvajal podizvajalec, količino in vrednost del)*

**Zahtevamo neposredno plačilo (na podlagi V. odstavka 94. člena ZJN-3): DA NE**

 (ustrezno obkrožite)

**Izjave podizvajalca:**

Če je obkroženo DA – Ker zahtevamo neposredno plačilo, soglašamo, da naročnik Elektro Gorenjska, d. d. (v primeru, da bo glavni izvajalec v postopku predmetnega javnega naročila izbran kot najugodnejši) namesto glavnega izvajalca, s katerim sodelujemo pri izvajanju predmetnega javnega naročila, poravna naše terjatve, ki jih imamo na podlagi del oziroma dobav, ki smo jih opravili v sklopu izvajanja javnega naročila, do glavnega izvajalca.

Če je obkroženo NE – Ker ne zahtevamo neposrednega plačila, se zavezujemo, da bomo izvajalcu poslali svojo pisno izjavo, da smo s strani glavnega izvajalca prejeli plačilo za izvedena dela, neposredno povezana s predmetom tega javnega naročila.

Izjavljamo tudi:

* da nam je izvajalec pravočasno in pravilno poravnal svoje zapadle poslovne obveznosti,
* da bomo predložili izpolnjeno, podpisano in žigosano (če uporabljamo žig) latno izjavo,
* da bomo pred sklenitvijo pogodbe v skladu s VI. odstavkom 14. člena ZIntPK naročniku predložili izjavo oziroma podatke o udeležbi fizičnih in pravnih oseb v lastništvu naše družbe, vključno z udeležbo tihih družbenikov, ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe z našo družbo. Če bomo predložili lažno izjavo oziroma dali neresnične podatke o navedenih dejstvih, se zavedamo, da ima to za posledico ničnost pogodbe.

|  |  |
| --- | --- |
| Kraj in datum: | Podizvajalec:Žig in podpis: |

**GLAVNI IZVAJALEC:**

**Izjave glavnega izvajalca:**

Če podizvajalec zahteva neposredno plačilo: S podpisom na tem dokumentu pooblaščamo naročnika, da na podlagi potrjenega računa oz. situacije, neposredno plačuje podizvajalcu. Svojemu računu oziroma situaciji bomo obvezno priložili račune oziroma situacije svojih podizvajalcev, ki jih bomo predhodno potrdili. Istočasno soglašamo, da naročnik namesto nas poravna podizvajalčevo terjatev do nas, kot glavnega izvajalca.

Če podizvajalec ne zahteva neposrednega plačila: S podpisom na tem dokumentu se obvezujemo, da bomo najpozneje v 60 dneh od plačila končnega računa oziroma situacije, naročniku poslali svojo pisno izjavo in pisno izjavo podizvajalca, ki je sodeloval pri izvedbi te pogodbe, da je z naše strani, kot glavnega izvajalca, prejel plačilo za izvedena dela, neposredno povezana s pogodbo za izvedbo zgoraj navedenega javnega naročila. Zavedamo se, da je neposredovanje izjave o poplačilu prekršek na podlagi druge točke I. odstavka 112. člena ZJN-3.

Če se podizvajalec zamenja z drugim in je izvajalec izpolnjevanje kakšnega pogoja v javnem naročilu dokazoval z zamenjanim podizvajalcem: Prilagamo tudi dokazilo, da novi podizvajalec izpolnjuje pogoj, katerega smo v postopku javnega naročila izpolnjevali skupaj z zamenjanim podizvajalcem.

|  |  |
| --- | --- |
| Kraj in datum: | Ponudnik: |
|  | Žig in podpis: |

**NAROČNIK** *(v primeru zamenjave podizvajalca ali angažiranja novega podizvajalca (v času izvajanja pogodbe)):*

Naročnik soglašam s spremembo podizvajalca oziroma z novim podizvajalcem.

|  |  |
| --- | --- |
| Kraj in datum: | Naročnik: |
|  | Žig in podpis: |

Priloge:

* izpolnjena, podpisana in žigosana lastna izjava
* dokazila v zvezi z izpolnjevanjem pogoja (če so potrebna)

**Op.: Izpolnjeno prilogo glavni izvajalec v primeru spremembe podizvajalca v času izvajanja pogodbe predloži naročniku z vsemi zahtevanimi prilogami. Če se naročnik s spremembo podizvajalca strinja, prilogo podpiše in kopijo posreduje glavnemu izvajalcu in novemu podizvajalcu.**

**Če ponudnik nastopa z več kot enim podizvajalcem, se ta priloga izpolni za vsakega podizvajalca posebej.**

1. S podpisom naročnika na tej prilogi (v primerih iz točk 2 in 3) se šteje, da naročnik soglaša z novim podizvajalcem. Podpisana »Priloga – podizvajalec« s strani obeh pogodbenih strank (in podizvajalca) se šteje za aneks k tej pogodbi. [↑](#footnote-ref-1)